**Իլիանա Մալինովա Յոտովա** (բուլղար․՝ Илияна Малинова Йотова հոկտեմբերի 24, 1964(1964-10-24), Սոֆիա, Բուլղարիա), բուլղարացի քաղաքական գործիչ, 2017 թվականից զբաղեցնում է Բուլղարիայի փոխնախագահի պաշտոնը՝ Ռումեն Ռադևի թեկնածուն էր, ով 2016 թվականի նախագահական ընտրությունների երկրորդ փուլում հաղթեց GERB-ի թեկնածու Ցեցկա Ցաչևային։ Յոտովան Եվրախորհրդարանի անդամ էր 2007 թվականից մինչև 2017 թվականի հունվարի 16-ը։ Խոսում է բուլղարերեն, ֆրանսերեն և անգլերեն։

Կրթություն
----------

Յոտովան ծնվել է Սոֆիայում, սովորել՝ Սոֆիայի ֆրանսիական լիցեյում։ Մագիստրոսի կոչում է ստացել բուլղարական և ֆրանսիական բանասիրության բնագավառում Սոֆիայի համալսարանում (1989), իսկ ավելի ուշ մասնագիտացել է Ստրասբուրգի École Nationale d'administration-ում (ENA, Կառավարման ազգային դպրոց)՝ Ֆրանսիա և Ստրասբուրգի համալսարանի Եվրոպական ուսումնասիրությունների կենտրոնում (CEES):

Վաղ կարիերա
-----------

1990-1997 թվականներին Իոտովան աշխատել է Բուլղարիայի ազգային հեռուստատեսությունում՝ որպես լրատվական և ընթացիկ ծրագրերի թղթակից, խմբագիր, տնօրեն և հաղորդավար։ Այնուհետև աշխատել է Բուլղարիայի սոցիալիստական կուսակցության մամուլի ծառայության տնօրեն։

Քաղաքական կարիերա
-----------------

Իլիանա Յոտովան Բուլղարիայի նախագահ Ռումեն Ռադևի և Եվրահանձնաժողովի նախագահ Ժան Կլոդ Յունկերի հետ Սոֆիայում
2005 թվականի համապետական ընտրություններում Յոտովան ընտրվել է Ազգային ժողովի պատգամավոր։

Յոտովան Եվրախորհրդարանի պատգամավոր է դարձել 2007 թվականին, իսկ 2014 թվականին վերընտրվել է։ Այնտեղ նա «Սոցիալիստների և դեմոկրատների առաջադիմական դաշինք» խմբի մաս էր կազմում։

Խորհրդարանում Յոտովան աշխատել է Ներքին շուկայի և սպառողների իրավունքների պաշտպանության կոմիտեում (2007-2009 թթ.), ձկնորսության կոմիտեում (2009-2014 թթ.) և խնդրագրերի հանձնաժողովում (2009-2014 թթ.): 2012 թվականից մինչև 2013 թվականը եղել է նաև Կազմակերպված հանցավորության, կոռուպցիայի և փողերի լվացման դեմ պայքարի հատուկ հանձնաժողովի անդամ։ 2014 թվականի ընտրություններից նա զբաղեցրել է Քաղաքացիական ազատությունների, արդարադատության և ներքին գործերի հանձնաժողովի փոխնախագահի պաշտոնը։ Այս պաշտոնում նա իր խորհրդարանական խմբի զեկուցողն էր 2015 թվականի զեկույցի վերաբերյալ, որը կոչ էր անում 40,000 փախստականների արդար բաշխել ողջ Եվրամիությունում։

Ի հավելումն իր հանձնաժողովային առաջադրանքների, Յոտովան ծառայել է որպես ԵՄ-Մոնտենեգրո կայունացման և ասոցացման խորհրդարանական հանձնաժողովում խորհրդարանի պատվիրակության նախագահ և Միջերկրական ծովի խորհրդարանական վեհաժողովի պատվիրակության անդամ։ Նա նաև Եվրախորհրդարանի ազնվության հարցերով միջխմբի անդամ էր (Թափանցիկություն, հակակոռուպցիոն և կազմակերպված հանցագործություն)։

2016 թվականի նոյեմբերին կայացած նախագահական ընտրություններում նա առաջադրվել է նախագահի թեկնածու Ռումեն Ռադևի հետ միասին։ 2017 թվականի հունվարի 22-ին նա ստանձնել է փոխնախագահի պաշտոնը։ Փոխնախագահի պաշտոնում ընտրվելուց հետո Յոտովան հրաժարվեց Եվրախորհրդարանի պատգամավորի մանդատից։

Ընտանիք
-------

Ամուսնացած է բժիշկ Անդրեյ Յոտովի հետ, ունեն որդի։

Ծանոթագրություներ
-----------------

1. 1 2 3 4  Strazha.bg
2. ↑  Results from the elections 2016 (in Bulgarian)
3. ↑  «Профил на Илиана Йотова» (բուլղարերեն). personi.dir.bg. Արխիվացված է օրիգինալից 2016 թ․ հոկտեմբերի 25-ին. Վերցված է 2016 թ․ հոկտեմբերի 25-ին.
4. ↑  Members of the European Parliament on Integrity (Transparency, Anti-Corruption and Organized Crime) European Parliament.
5. ↑  Румен Радев официально вступил в должность президента Болгария - Новости
6. ↑  «Илияна Йотова». www.bgsocialists.eu. Արխիվացված է օրիգինալից 2017 թ․ հուլիսի 31-ին. Վերցված է 2017 թ․ հուլիսի 30-ին.
7. ↑  Говорят Илияна Йотова и мъжът до нея - България | Vesti.bg

Արտաքին հղումներ
----------------

* Official website of Ilyana Iotova at the Wayback Machine (archived 10 January 2014)
* Личный сайт
* Биография на сайте Президента Болгарии (բուլղ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Եվրախորհրդարան |

 |